./data/phi2331/phi024/phi2331.phi024.perseus-lat2.xml
David Magie
nec quemquam suae crudelitatis exsortem reliquit, usque adeo asper et truculentus ut plerasque civitates vacuas avirili sexu relinqueret, fertur sane item Ingenuus civitate capta in aquam se mersisseatque ita vitam finisse, ne in tyranni crudelis potestatem veniret Exstat sane epistula Gallieni, quam ad Celerem Verianum scripsit, qua eius nimietas crudelitatis ostenditur  quam ego idcirco interposui ut omnes intellegerent hominem luxuriosum crudelissimum esse, si necessitas postulet :Gallienus Veriano  non mihi satisfacies, si tantum armatos occideris, quos et fors in bellis interimerepotuisset, perimendus est omnis sexus virilis, si et senes atque impuberes sine reprehensione nostraoccidi possent, occidendus est quicumque male voluit, occidendus est quicumque male dixit contra me, contra Valeriani filium, contra tot principumpatrem et fratrem  Ingenuus factus est imperator, lacera, occide, concide, animum meum intellege, mea mente irascere, qui haec manu mea scripsi